**Д.Нүрпейісова атындағы Балалар музыка мектебінің арнаулы домбыра класының оқытушысы.**

**Кереев Ерлан Ғабиденович**

**Бүгінгі уақыт тынысына туындаған талаптарды ескере отырып казіргі кезеңде ұстаздар қауымының алдына қойылатын міндет, жастарға рухани-адамгершілік тәрбие беру және осы мақсатта ұлтымыздың ұлы мұраларын жаңғырту, яғни, ұлттық құндылықты бойына сіңіру. Қазақтың күй өнері арқылы оқушыларды рухани-адамгершілікке тәрбиелеу, Бұл жинақ балалар саз мектебіне және балалар өнер мектебінде ұстаздық қадам бастаушы домбырашыларға жүйелі методикалық көмекші құрал.**

**Домбырашы болу үшін бойыңда көптеген асыл қасиеттер болуы керек: жоғары мәдениеттілік, терең ойлай білу, мұқият тыңдай білу, төзімділік, еңбекқорлық, ізденімпаздық, өзіңе талап қоя білу және т.б. проблемалар туралы жұмыс құралы ретінде ұсынып отырмыз.**

**«Домбыра аспабы арқылы оқушыны рухани адамгершілікке тәрбиелеу»**

«Тәрбие – ұлы іс, тәрбие арқылы адам тағдыры шешіледі» десе, соның бірі жас ұрпаққа домбыра арқылы рухани тәрбие беру. Тәрбиенің маңыздылығы сондай, біздің болашақ ұрпағымыз тәрбиеден ғана рухани байлық алып, тәрбие арқылы ғана адам болып қалыптасады.

 «Адам жолында екі түрлі, бір-біріне қарама –қарсы ағыстар бар. Бір ағыс қаталдыққа жетелесе, екіншісі – мейірімге талпынады» Рух – адам бойындағы күш-қуат. Ол қуат барлық жақсы қасиеттермен бірге жасайтын игі істердін қайнар көзі. Рухани бай адамның бойында ғана гуманистік қасиеттер болады.

 «Оқушы – жастарымыз дұрыс тәрбиеге аңнан да артық душар». Егер жабайы аңдар Адамға мейірімділік көрсетсе, адамдар неге бірін-бірі тәрбиелемеске? Жаңа білім парадгимасы бірінші орынға баланың білімін, білігі мен дағдысы емес, оның тұлғасын, білім алу арқылы дамуын қойып отыр. «Тәрбиені мойындамау – адамдардың, жанұяның, мемлекеттік және бүкіл әлемнің құруы» деген болатын.

«Мен өмірде неге қол жеткізуім керек?» – деген сұраққа жауап берместен бұрын: «Мен қандай болуға тиіспін?». «Адам болу деген не?» – тәрізді сұрақтарға ойлануымыз керек. Мысалы, теректің «жақсы» өсіп-дамуына құнарлы топырақ, ауа-райының қолайлы болуы, т.б. жағдайлар әсер етеді. Ал өсімдіктің өсуіне кедергі келтіретін «жаман» жағдайларға: құрғақшылық, өсімдікті бүлдіретін зиянкестер, дауылдар жататыны белгілі. Дәл осы тәрізді адам үшін де жақсы мен жамандық алмасып келіп тұрады. Жақсы жағдайда адам бойындағы адамшылық қасиеттер өніп, адамның Адам болып қалыптасуына көмектеседі.

 Адам бойындағы жақсылық пен жамандық тек сыртқы жағдайлардың әсерінен ғана болып қоймайды, олар адамның ішкі жан дүниесінен де орын алады. Адамгершілік дегеніміз айналамызға қайырымдылық нұрын шашудан тұрады екен. Ұлылар сатысы. «Күллі адам баласын қор қылатын үш нәрсе бар: Әуелі- надандық, екіншісі – еріншектік, үшіншісі – залымдық», – деп білемін дейді 38 қара сөзінде ұлы Абай.

Домбыраның қоңыр үні жүрекке жан шуағын орнатып, бұрыннан бойымызда бар жақсы қасиеттерді дамытады. Жаман әдет пен теріс қылықтан тазарып, жаны таза, көңілі ақ, рухани сезімдерге бай адам болып қалыптасуға мүмкіндік береді. Дархан даламыздың кеңдігіндей мейірім шуағы мол, қазақ күйлері жастардың бойына мейірімділік жылуын таратады.

Қай замандағы болмасын күй өнеріндегі ортақ сарын – азаттыққа, бостандыққа ұмтылу, ел тәуелсіздігін аңсау.

Осы тұрғыдан алғанда, қазақ күйлері – халқымыздың ғасырлар бойы армандап, бүгінгі ұрпақ жүзеге асырған, тәуелсіздікті жақындатқан ең қастерлі құндылық.

1.2. Адамгершілік мол тұлға өсірудің бастауы.

«Балапан ұяда не көрсе, ұшқанда соны іледі».Менің ойымша, мектепте берілген тәрбие тұлғаның болашағында үлкен рөл атқарады.

 Ұлағатты ұстаз шәкірт бойына барынша асыл қасиеттері сіңіре білсе, келешекте ол шәкірт міндетті түрде мақтан тұтарлық азамат болып өседі. Демек, адамгершілігі мол ұстаз – адамгершілігі мол тұлға өсірудің бастауы.

 Ес біліп, ер жеткеннен кейін әрбір тұлға оқушы ретінде мектеп табалдырығын аттайды. Мектепте жаңа өмірге қадам басқан баланы құшағын жая, шын көңілмен қарсы алатын – мұғалім. Дәл сол мұғалім оқушыны «тарыдай» шағынан, «таудай» кезеңге жетелейді, шәкірт бойына жағымды әрі ұнамды қасиеттерді барынша сіңіруге тырысады. Бала көңілде үлкен өмірге деген жауапкершілікті қалыптастыра отырып, рухани құндылықтармен оқушы жан дүниесін байытады. Отбасынан кейінгі баланың мінез – құлқына әсер ететін орын – мектеп, ал мектептің ең басты құрылымы – ұстаздар. Сондықтан да мұғалімнің тұлғаны тәрбиелеудегі орны ерекше.

 Бүгінгі күні мұғалімнің басты мақсаты – өзіндік рухани-адамгершілік құндылықтарын бала бойына дарыта отырып, оның жүрек түкпіріндегі рухани қазынасын жарыққа шығару, әрбір баланы жеке тұлға ретінде жетілдіру үшін оның бойындағы бар құндылықтарын дамыту.

 Қоғамның негізгі бағыты білімді де дарынды балалар даярлау болса, ал мектептің негізге көкейкесті мәселелерінің бірі білім мен қатар тәрбие беру, яғни рухани-адамгершілік тәрбиесін дамыту. Жас ұрпақ бойына батылдық, әділдік, мейірім мен қайырымдылық, ізеттілік пен қамқорлық сезімдерін сіңіруді әр ұстаз, әр пәнде сабақпен ұштастыра жүргізуі қажет.

 Мұғалім жұмысының табысты болуы, белгілі жағдайда балаға деген сүйіспеншілікке байланысты. А.Құнанбаев рухани-адамгершілікте бірінші қоятын талабы ұстамды таза болу, сыпайы мінезді, әділетшіл, шыншыл болуды ұсынды.

 Екінші қоятын талабы-тұрақтылық «Қылам деген қыларлық, тұрам дегеніне тұрарлық, мінезде азғырылмайтын ақылды, арды сақтарлық беріктігі, қайраты бар болсын» дейді. Үшінші талабы-әділетшілдік.